Rifoa Tahtoviy. Rifoa Tahtoviy (; 1801, Tahto — 1873, Qohira) — Misr maʻrifatparvarligining ilk vakili. 1825-yilda Muhammad Ali tomonidan Fransiyaga oʻqishga joʻnatilgan yoshlar orasida ularning diniy-axloqiy xatti-harakatlarini kuzatib yuruvchi imom sifatida Parijga boradi. Al-Azhar madrasasida oʻqigan va diniy maʻlumotga ega boʻlgan bu shayx texnika va harbiy ishlarni oʻrganish uchun Parijga borgan yoshlarni kuzatish bilan cheklanmasdan fransuz tilini oʻrganadi, Fransiya madaniyati va tafakkuri bilan tanishadi, Volter, Russo, Monteskyelarining asarlarini oʻqiydi. Fransiyada u 1830-yil iyul revolyusiyasini oʻz koʻzi bilan koʻradi va bu unda kuchli taassurot qoldiradi.